The Sims 3

The Sims 3 on Electronic Artsin kehittämä ja alun perin vuonna 2009 Microsoft Windowsille ja OS X:lle julkaisema simulaatiopeli. Myöhemmin pelistä on tehty myös versiot PlayStation 3:lle, Xbox 360:lle, Wiille ja Nintendo DS:lle.

Pelin perusidea on sama kuin pelisarjan aiemmissa osissa. Pelaaja huolehtii hahmonsa, simin, perustarpeista ja ohjaa tämän elämää. Pelaaja voi ohjata simiään täysin haluamaansa elämänsuuntaan ja toteuttaa simin haaveita kotona ja saumattomassa naapurustossa.

The Sims 3:n julkaisu oli EA:lle taloudellisesti hyvin merkittävä, sillä peliä myytiin ensimmäisellä viikolla 1,4 miljoonaa kappaletta. 

 Pelaaminen 

Pelissä noudatetaan aikaisemmista The Sims -sarjan osista tuttua kaavaa, jossa pelaajan tulee huolehtia luomansa hahmon eli simin perustarpeista, mikä on kuitenkin sarjan edellisiin peleihin verrattuna pienemmässä roolissa. Tämä antaa simeille enemmän aikaa liikkua ulkona ja viettää vapaa-aikaa kokonaisen kaupungin kokoisella pelialueella muun elämisen ohella. Simit voivat valita monia erilaisia uria, kuten urheilu-uran ja sotilasuran. Simit kehittyvät urallaan riippuen siitä miten pelaaja vaikuttaa simiin ja sen kykyihin. Pelaaja voi valita mitä sim tekee ollessaan töissä, esimerkiksi tekeekö sim ahkerasti töitä vai seurusteleeko työtovereidensa kanssa. Jos sim tekee työnsä tarpeeksi hyvin ja kehittyy työssään, tämä voi saada ylennyksen, palkankorotuksen tai parantaa suhteitaan pomoonsa. Taidot auttavat simejä uralla, kotona sekä sosiaalisesti. Taitojen kehittäminen on olennainen osa peliä. 

Pelialue on pieni kaupunki, jossa on erilaisia asuntoalueita, työpaikkoja ja yhdistyksiä, sekä vapaa-ajan viettopaikkoja joissa simit voivat viettää aikaa. Pelialuetta voi muokata osittain haluamakseen; taloja ja puistoja voi rakentaa itse ja valmiita asuntoja sekä yhteisötontteja voi lisätä haluamilleen paikoille.

Uusiin ominaisuuksiin pelissä kuuluu aiempaa viisaampi tekoäly. Kun pelaaja keskittyy yhteen talouteen, muissa talouksissa simit kehittyvät aiempaa viisaamman tekoälyn ansiosta omin päin; ikääntyvät, menevät naimisiin, hankkivat lapsia, käyvät töissä jne. pitäen kaupungin elävänä. Tämä antaa mahdollisuuden myös seurata simin elämää vaikka tämä muuttaisi pois kotoa. Simeillä on myös matkapuhelimet (lemmikeillä on myös matkapuhelimet lemmikit -lisäosassa), joilla he pystyvät ottamaan kuvia sekä soittamaan muille simeille ja palvelunumeroihin. Myös simien raskausaika on tehty aiempaa realistisemmaksi: sim kokee raskauden aikana esimerkiksi pahoinvointia ja selkäkipuja. Simeillä on myös mahdollisuus synnyttää sairaalassa. Myös uutena ominaisuutena pelissä on onnellisuuspisteet, jotka korvasivat The Sims 2:n toiveet ja pelot. Toteuttamalla simien haaveita pelaaja voi kerätä simeille onnellisuuspisteitä ja parantaa heidän mielialaansa. Yksinkertaisimpien haaveiden toteuttamisesta saa vain vähän onnellisuuspisteitä, kun taas suurien, huomattavasti simin elämään vaikuttavien haaveiden toteuttamisesta voi saada erittäin paljon onnellisuuspisteitä.

19. maaliskuuta 2008 Electonic Arts paljasti lisää uudistuksia peliin, joihin kuului myös naapuruston tutkiminen. Ensimmäistä kertaa pelisarjassa pelaajan simit voivat avoimesti kulkea kotiensa ulkopuolella. Kuljeskelun voi suorittaa joko jalan, polkupyörällä, autolla tai taksilla. Samalla ilmoitettiin, että pelissä ei olisi enää latausikkunoita. Peliin voi ostaa tavaraa SimPoints-pisteillä pelin verkkosivuilta. Internetin kautta pelaajat voivat myös vaihtaa tavaraa muiden pelaajien kanssa ja laittaa sivustolle itse muokkaamiaan esineitä, joita toiset pelaajat voivat ladata ilmaiseksi.

 Luomistyökalut 
Pelissä on uudenlainen hahmon- eli siminluontitila, jossa on aiempaa yksityiskohtaisempi mahdollisuus muokata simiä, muun muassa mahdollisuus valita kenkien väri ja malli sekä muokata kasvonpiirteitä sekä ihon ja silmien väriä hyvin yksityiskohtaisesti. Pelaaja voi valita similleen yhteensä viisi luonteenpiirrettä. Luonteenpiirteet vaikuttavat simin haaveisiin, joiden suorittamisella pelaaja ansaitsee onnellisuuspisteitä. Onnellisuuspisteillä voi ostaa simeille erilaisia palkintoja, jotka helpottavat pelaamista. Simien vartalotyyppejä voi nyt vanhan kahden vartalotyypin sijaan muuttaa kaksiosaisella liukusäätimellä, joista yksi säätää painoa, toinen lihaksikkuuta ja kolmas lihasmassaa. Naisilla voi myös valita liukusäätimellä rintojen koon.

Painoa ja lihaksikkuutta on myös mahdollista muuttaa jälkikäteen simin elämäntavoilla. Pelissä on miehille ja naisille molemmille kolme erilaista ääntä, joiden korkeutta voi säätää liukusäätimellä. Simille voi myös valita lempimusiikin, -ruoan ja -värin sekä horoskoopin ja elämäntavoitteen, jota sim voi yrittää saavuttaa. Sims 3:ssa voi myös aiempien sarjan pelien tapaan luoda kokonaisia perheitä, joihin täytyy kuulua vähintään yksi aikuinen. Muuten simien iän voi valita vapaasti vaihtoehdoista, joihin kuuluu vauva, taapero, lapsi, teini, nuori aikuinen, aikuinen ja vanhus. Lisää luonteenpiirteitä voi valita similleen tämän vanhetessa ja simin ollessa aikuinen näitä piirteitä voi vaihtaa mikäli on ansainnut tarpeeksi onnellisuuspisteitä.

Uutena ominaisuutena on, että kaikki pelin vaatteet ovat suoraan simien käytettävissä, eikä niitä tarvitse enää ostaa. Vaatetus on jaettu viiteen kategoriaan; arkiseen, juhlalliseen ja urheilulliseen vaatetukseen sekä yö- ja uintivaatetukseen ja työvaatetuksen voi päättää myös itse riippuen tietenkin ammatista luomalla uuden vaatekerran automaattisen valitsijan alle. Jokaisessa kategoriassa simille voi valita erikseen asusteet ja kengät. Vaatetuksen ja asusteiden väriä ja kuviointia voi muokata haluamakseen.

Pelissä on myös mahdollisuus suunnitella simin talo kokonaan itse. Pelaaja voi itse valita esimerkiksi sohvien, seinien, pöytien ja ikkunoiden kuviointeja sekä niiden väritystä. Pelaaja voi myös pukea siminsä vastaamaan huonekalujen värejä. Uutena ominaisuutena on myös mahdollisuus rakentaa aiempaa isompia taloja, joihin voi rakentaa myös kellarin. Uima-altaan voi myös sijoittaa sisätiloihin mihin tahansa kerrokseen, myös katolle ja kellariin. 

Peliin on julkaistu yksitoista eri lisäosaa: Maailmanmatkaaja, Unelmaduuni, Iltahuvit, Täyttä Elämää, Lemmikit, Superstara,  Supernatural,Vuodenajat, Yliopistoelämää, Paratiisisaari ja Tulevaisuuteen sekä seitsemän kamasettiä. Maailmanmatkaajassa on mahdollisuus matkustaa Egyptiin, Ranskaan ja Kiinaan. Täyttä elämää -lisäosa sisältää lukuisia uusia toimintoja kaikille ikäasteille. Kaikissa lisäosissa ja kamaseteissä tulee kuitenkin aina mukana teemaan liittyviä vaatteita ja esineitä. Luksuslukaali on kamasetti, joka tarjoaa paljon moderneja huonekaluja. Unelmaduuni tarjoaa monia uusia ammatteja, kuten palomiehen, stylistin ja haamujenmetsästäjän. Jos pelaaja valitsee esimerkiksi palomiehen ammatin, simiä pitää ohjata sammuttamaan tulipaloja. Simit eivät tee enää töitään itsellään muuten kuin alkuperäisissä ammateissaan. Baana Auki -kamasetissä tulee mukana erilaisia autoiluun liittyviä tavaroita ja asusteita. Pihaparatiisi on kamasetti, joka sisältää ulos tarkoitettua tavaraa, kuten ulkokeittiö.

 Julkaisu 
 Esikatselua 
Seitsemännessä The Sims 2:n lisäosassa, Vapaa-ajassa, The Sims 3:n tuottaja Rod Humble tuli antamaan pelaajan ohjaamalle juuri aloitetulle sim-perheelle paketin. Paketista paljastui tietokone, jossa oli peli The Sims 3 asennettuna. Tietokonetta ja peliä ei voi ostaa tuoteluettelosta normaaliin tapaan. Simit voivat pelata tietokoneella peliä, mutta pelaaja ei voi vaikuttaa pelin kulkuun.

 Beta-version leviäminen 
The Sims 3:n betaversio levisi internetiin toukokuun lopulla ja sitä ladattiin laittomasti Torrent-sivustolta lähes 180 000 kertaa neljän päivän aikana. Electronic Arts ilmoitti betaversion olevan vajavainen ja sisältävän useita pelaamista haittaavia teknisiä ongelmia, niin sanottuja bugeja.

 Lisäosat ja kamasetit 
 Lisäosat 
 Nimi Kehittäjä Julkaisupäivä Uudet ominaisuudet Uudet sijainnit Uuden hahmotyypit Uudet urat Uudet kuolintavat Maailmanmatkaaja EA Black BoxThe Sims Division  NA 17. marraskuuta 2009EU 20. marraskuuta 2009  Uusia taitoja, mahdollisuus matkustella eri maissa, maamerkkien etsiminen, seikkailu  Ranska, Egypti ja Kiina  Ranskalaiset, egyptiläiset, kiinalaiset, muumiot  Valokuvaaja  Muumion kirous Unelmaduuni  NA1. kesäkuuta 2010EU4. kesäkuuta 2010  Mahdollisuus seurata simejä töissä  Twinbrook  Twinbrooklaiset, simbotit  Palomies, arkkitehti, tatuointitaiteilija, hullu tiedemies, yksityisetsivä, haamujenmetsästäjä, stylisti, veistäjä  Meteoriitit Iltahuvit  The Sims Division  NA 26. lokakuuta 2010EU 29. lokakuuta 2010  Mahdollisuus käydä treffeillä sekä päästä sisään baareihin ja klubeihin, uusia instrumentteja  Bridgeport  Vampyyrit, bridgeportilaiset, fanit, paparazzit  Baarimikko, elokuvaohjaaja, näyttelijä, julkisuudenhenkilö  Nestehukka (vain vampyyrit) Täyttä Elämää The Sims Studio/EA Play  NA 31. toukokuuta 2011EU 3. kesäkuuta 2011  Uusia tavaroita (kierreportaat, vesiliukumäet), uusia uria ja ominaisuuksia (kuten piloja, keski-iän kriisejä, karvoitus) sekä uusia juhlia (synttärit, polttarit, häät, kotibileet, muistoja, valmistujaiset, mielikuvitusleikkejä)     Tanssijat, mielikuvitusystävät  Perhepäivähoitaja   Lemmikit  NA 18. lokakuuta 2011EU 21. lokakuuta 2011  Uusia tavaroita (lemmikeille), villieläimiä sekä terraarioita      Appaloosa Plains   Koirat, kissat, hevoset, pesukarhut, peurat, hamsterit, marsut, kilpikonnat, käärmeet sekä muut uudet villieläimet    Superstara  NA 9. maaliskuuta 2012EU 13. maaliskuuta 2012  Uusia esiintymispainotteisia ominaisuuksia: ryhdy laulajaksi, akrobaatiksi tai taikuriksi ja tee Simistäsi maailmanlaajuinen tähti esiintymällä: kerää rahaa kaduilla esiintymällä tai baareissa ja puistoissa  Starlight Shores Keikkajärjestäjä   Laulaja, akrobaatti ja taikuriSementoituminen (vain taikurit) Supernatural (suom. ”Yliluonnollinen”)  NA 4. syyskuuta 2012EU 6. syyskuuta 2012  Mahdollisuus luoda jo simin luonnissa keiju, vampyyri, ihmissusi tai noita (henki on saatavilla vain jos omistaa Superstaran), sekä kunkin yliluonnollisen hahmon erikoistoiminnot  Moonlight Falls Noita, ihmissusi, zombi, henki (Superstara) ja keiju Ennustaja Jelly Beanit, kummittelukirous Vuodenajat  NA 13. marraskuuta 2012EU 15. marraskuuta 2012Talviurheilulajeja, sää, mahdollisuus säätää vuodenaikoja, juhli eri säiden juhlia: kevätrieha, syysrieha, pelottelupäivä, talvirieha. Meressä voi uida myös kalastamisen lisäksi nyt.  Alien Kylmyys, ukkonen YliopistoelämääMaxis   NA 5. maaliskuuta 2013EU 7. maaliskuuta 2013Yliopisto-opiskelu, mielenosoituksiin ja katutaidekokeiluihin osallistuminen, flirttailu kokkobileissä ja keilailu YliopistoVihersimTaidekriitikko, urheiluagentti, videopelien kehittäjäAutomaatin alle jääminen, kuolemasta mielenosoittaminen Paratiisisaari NA 25. kesäkuuta 2013EU 27. kesäkuuta 2013 Mahdollisuus asua asuntolaivassa, rakentaa ja suunnitella oma lomakohde, sukeltaa ja löytää aarteita ja uusia kohteita, hurjastella pikaveneillä, vesihiihtää.Isla ParadisoMerenneitoHengenpelastajaHain raatelemaksi joutuminen  Tulevaisuuteen NA 22. lokakuuta 2013EU 24. lokakuuta 2013 Mahdollisuus matkustaa tulevaisuuteenOasis LandingPlumbotitAjasta katoaminen 

 Kamasetit 
Kamasetit ovat pienempiä lisäosia, jotka lisäävät peliin uusia tavaroita, kuten vaatteita ja huonekaluja, mutta eivät muuta tai lisää peliin ominaisuuksia.
 Nimi Kehittäjä Julkaisupäivä Tavarat Luksuslukaali Kamasetti  EA MontrealThe Sims Division  NA 2. helmikuuta 2010EU 5. helmikuuta 2010  Viihde-elektroniikkaa, huonekaluja ja muotivaatteita. Pelisarjan 10-vuotislahjana lisäksi kolme esinettä peleistä The Sims ja The Sims 2.The Sims™ 3 Luksuslukaali Kamasetti Baana auki Kamasetti EA Montreal  NA 7. syyskuuta 2010  
EU 10. syyskuuta 2010  Ajoneuvoja, huonekaluja, sisustusesineitä, kampauksia sekä koristeita.The Sims™ 3 Baana auki Kamasetti Pihaparatiisi Kamasetti  NA 1. helmikuuta 2011 
EU 3. helmikuuta 2011  Tavaroita takapihalle, esimerkiksi kuumavesialtaita, pihakeittiöitä ja vaatteita grillijuhliin.The Sims™ 3 Pihaparatiisi -kamasetti ulos helmikuussa 2011 Keskustan Kuhinaa Kamasetti EA NA 26. heinäkuuta 2011EU 28. heinäkuuta 2011  Uusia paikkoja kuten kuntosali, leikkikenttä, kirjasto ja pesula, sekä ja uusia tavaroita ja vaatteita. Makkari ja Kylppäri Kamasetti NA tammikuu 2012EU 26. tammikuuta 2012  Uusia moderneja esineitä ja vaatteita Katy Perry Herkkuhetki NA kesäkuuta 2012EU 7. kesäkuuta 2012  Värikkäitä sisustusesineitä, kampauksia ja vaatteita. Diesel Kamasetti NA 10. heinäkuuta 2012

EU  12. heinäkuuta 2012Uusia vaatteita ja esineitä Dieseliltä. 70, 80 ja 90-luku Kamasetti NA 22. tammikuuta 2013

EU  24. tammikuuta 2013Eri vuosikymmeniltä vaatteita ja esineitä. Leffa Kamasetti NA 10. syyskuuta 2013

EU  12. syyskuuta 2013Elokuviin liittyviä tavaroita ja vaatteita.

 Lähteet 

 Aiheesta muualla 

 The Sims 3 viralliset sivut

Luokka:Sims-pelit
Luokka:Vuoden 2009 videopelit
Luokka:Windows-pelit
Luokka:Mac OS -pelit
Luokka:PlayStation 3 -pelit
Luokka:Xbox 360 -pelit
Luokka:Wii-pelit
Luokka:IOS-pelit
Luokka:Nintendo DS -pelit
Luokka:PlayStation Portable -pelit
Luokka:Android-pelit
Luokka:Seulonnan keskeiset artikkelit
Luokka:Windows Phone -pelit‎
Luokka:Yhdysvalloissa kehitetyt videopelit